டெல்லி, செங்கோட்டையில் தீவிரவாதிகள் நடத்திய துப்பாக்கிச்சூட்டில், பாதுகாப்புப்படை வீரர்கள் மூவர் கொல்லப்பட்டனர். இந்த வழக்கில் முக்கியக் குற்றவாளி முகமது ஆரிஃப்புக்கு தூக்குத்தண்டனை விதித்தவர் இவர்தான். பிற குற்றவாளிகள் ஆறு பேருக்கு ஆயுள்தண்டனையும் விதித்தார். இந்த வழக்கை விசாரித்து வந்த நீதிபதி, எம்.எஸ். ஷபார்வால், 2002-ம் ஆண்டு ஓய்வுபெற்றுவிட, அதற்குப் பிறகு வழக்கை விசாரிக்க பிற நீதிபதிகள் மறுத்தனர். இந்த வழக்கில் பல குழப்பங்கள் இருப்பதாகவும் காரணம் சொன்னார்கள். ஏனென்றால், முக்கிய வழக்குடன் தொடர்புடைய ஐந்து வழக்குகளை விசாரிக்கவேண்டிய அவசியம் இருந்தது. 300 சாட்சியங்கள் இருந்தன. ஆனால், ஓ.பி.ஷைனி இந்த வழக்கை சவாலாக ஏற்று விசாரணை நடத்தி, முகமது ஆஃரிப்புக்குத் தூக்குத்தண்டனை விதித்தார்.